A 2008-as szabálymódosítás értelmében az addigi egy elődöntő helyett két kisebbet rendeztek. 2008-ban és 2009-ben is továbbjutottak, ám a döntőben nem tudtak az első tízben végezni. 2010-ben az elődöntő után a döntőben is meg tudták ismételni a sikert, és a negyedik helyen zártak. 2011-ben sorozatban második alkalommal végeztek az első tízben, ekkor ötödikek lettek. 2012-ben is döntőbe jutottak, egy évvel később pedig a harmadik győzelmüket aratták. Emmelie de Forest "Only Teardrops" című dala egyben az eddigi legtöbb pontot szerzett dán dal. A következő évben Koppenhágában, egy volt hajógyári szerelőcsarnokban rendezték a versenyt. Hazai pályán Basim 9. lett. A következő két évben azonban kiestek az elődöntőben. 2017-ben továbbjutottak, és a 20. helyen végeztek. A következő években is kvalifikáltak a döntőbe. 2018-ban Rasmussen 9., míg 2019-ben Leonora 12. helyen végzett.